ખાવાના સાંસા હોય તોય ઝઘડવાનું જોર રાખે એવો આ દેશ પાડોશી તરીકે આપણા લમણે લખાયો છે. જેના સત્તાધારીઓ ક્રૂરતાના ઉપાસક હોય તેમની પાસેથી શાંતિની અપેક્ષા રાખવી એ સિંહને ખીચડી ખવડાવવા જેવી નાદાનિયત છે. આતંકવાદીઓને પડખે સૂતી પાકિસ્તાની સેનામાં હૃદયની જગ્યાએ પથ્થર, કિડનીની જગ્યાએ કારતૂસ અને મગજની જગ્યાએ મગર ગોઠવાયેલાં છે. વાર કરવો, વીંધી નાખવું ને ફાડી ખાવું તેમના સ્વભાવમાં છે. જેના અન્નમાં જ આતંક હોય તેના ઓડકારમાં અમન ક્યાંથી આવે? મનસુખ નારિયા કહે છે એ અનુભૂતિ અત્યારે પ્રત્યેક દેશપ્રેમી કરી રહ્યો છે...